На основу члана 20. став 1. Закона о локалној самоуправи („Службени гласник РС“, бр. 129/2007, 83/2014 – др закон и 101/2016-др. закон), члана 2. и члана13. Закона о комуналним делатностима („Службени гласник РС“, бр. 88/2011 и 104/2016) и члана 39. Статута општине Ариље („Службени гласник општине Ариље број 6/08, 6/10 и 5/14) Скупштина општине Ариље на седници одржаној дана 11. 06. 2018. године, донела је

**ОДЛУКУ И ИЗМЕНИ И ДОПУНИ ОДЛУКЕ**

**o сахрањивању и гробљима на подручју општине Ариље**

**Члан 1.**

Мења се назив Одлуке o сахрањивању и гробљима на подручју општине Ариље 03 број 352-88/2017 од 30.08.2017 године (Сл. Гласник општине Ариље бр.16/17) тако да гласи:

„Одлука о сахрањивању , гробљима и погребним делатностима на подручју општине Ариље“

**Члан 2.**

Мења се члан 2.Одлуке o сахрањивању и гробљима на подручју општине Ариље и гласи:

„Под погребним делатностима у смислу одредаба ове Одлуке сматра се преузимање и превоз посмртних остатака од места смрти, односно места на коме се налази умрла особа (стан, здравствена установа, институти за судску медицину и патологију, установе социјалне заштите и друга места) и превоз до места одређеног посебним прописом (патологије, судске медицине, гробља, крематоријума, аеродрома, пословног простора погребног предузећа у ком постоје прописани услови за смештај и чување покојника), организација сахране и испраћаја са прибављањем потребне документације за организацију превоза и сахрањивања, чување посмртних остатака у расхладном уређају и припремање покојника за сахрањивање“

**Члан 3.**

Мења се чл. 33 Одлуке и гласи:

„Пружање погребне делатности обухвата следеће послове:

-преузимање и превоз посмртних остатака од места смрти, односно места на коме се налази умрла особа и превоз до места одређеног посебним прописом за смештај и чување покојника,

-организација сахране и испраћаја са прибављањем потребне документације за организацију превоза и сахрањивања,

-чување посмртних остатака у расхладном уређају и припремање покојника за сахрањивање

**Члан 4.**

После члана 33.одлуке додају се нови чланови и то:

**Члан 33а**

„Погребну делатност могу обављати јавно предузеће, привредно друштво, предузетник или други привредни субјект. који испуњавају прописане услове“

**Члан 33б**

Преузимање и превоз посмртних остатака умрлог од места смрти до мртвачнице на гробљу или докрематоријума може да обавља и привредно друштво, предузетник и други привредни субјект, који јерегистрован за обављање ове услуге и испуњава услове у складу са законом и овом одлуком.

**Члан 33в.**

Приликом сахрањивања може се организовати погребна свечаност. Погребну свечаност могу организовати субјети из чл. 4. ове Одлуке, при чему се у погледу врсте и обима свечаности уважава воља умрлог, породице, сродника умрлог и других лица, а према утврђеном дневном распореду сахрана.

Верски обреди, као део погребне свечаности, обављају се уколико је то по жељи умрлог, породице, сродника умрлог и других лица.

Опроштај од умрлог може се обавити уз учешће хора, оркестра, рецитатора, говорника и друге пригодне садржаје који изражавају жељу умрлог, породице, сродника умрлог и других лица и одговарају личности умрлог и пијетету чина сахрањивања.

**Члан 33г.**

Субјети из чл. 4. ове Одлуке који обављају погребну делатност дужни су придржавати се реда на гробљима утврђеног од стране јавног предузећа коме су поверени послови управљања гробљем.“

**Члан 5.**

У члану 45 Одлуке став 1. После тчке 15. Додаје се тачка 16. И гласи

„ако се не придржава реда на гробљима утврђеног од стране јавног предузећа коме су поверени послови управљања гробљем“

**Члан 6.**

У осталим деловима Одлука остаје неизмењена и на снази.

Ова Одлука ступа на снагу осмог дана од дана објављивања у Службеном гласнику општине Ариље

**ОПШТИНА АРИЉЕ**

**СКУПШТИНА ОПШТИНЕ**

03 број 352-88/2017 од 11. 6.2018 године

**ПРЕСЕДНИК СКУПШТИНЕ**

Драгиша Терзић